EVROPSKA KOMISIJA Bruselj, 31.5.2018 COM(2018) 369 final 2018/0194(COD) Predlog UREDBA EVROPSKEGA PARLAMENTA IN SVETA o vzpostavitvi programa izmenjave, pomoči in usposabljanja za zaščito eura pred ponarejanjem za obdobje 2021–2027 (program „Pericles IV“)

{SWD(2018) 281 final}



OBRAZLOŽITVENI MEMORANDUM 1.OZADJE PREDLOGA V tem predlogu je za datum začetka uporabe določen 1. januar 2021, pripravljen pa je za Unijo s 27 državami članicami, v skladu z uradnim obvestilom Združenega kraljestva, ki ga je Evropski svet prejel 29. marca 2017, o nameri Združenega kraljestva, da na podlagi člena 50 Pogodbe o Evropski uniji izstopi iz Evropske unije in Euratoma. ·Razlogi in cilji Euro je kot enotna valuta Unije temeljnega pomena za Evropo, katere integriteto je treba varovati v vseh njenih razsežnostih. Ponarejanje eura je resnična težava za Unijo in njene institucije. Grožnje so še vedno precejšnje, kar dokazujeta vse večja razpoložljivost visokokakovostnih ponarejenih eurov in varnostnih značilnosti na internetu oziroma temnem omrežju ter obstoj žarišč ponarejanja, npr. v Kolumbiji, Peruju in na Kitajskem. Ponaredki povzročajo škodo državljanom in podjetjem, ki ne prejmejo odškodnine zanje, tudi če so jih prejeli v dobri veri. Na splošno to vpliva na status eurobankovcev in eurokovancev kot zakonitega plačilnega sredstva ter zaupanje državljanov in podjetij v pristne eurobankovce in eurokovance. ·Skladnost z veljavnimi predpisi Euro je treba od njegove uvedbe kot enotne valute ščititi pred ponarejanjem na ravni EU in v ta namen izvajati poseben program. Sedanji program „Pericles 2020“ je posebej namenjen zaščiti eurobankovcev in eurokovancev pred ponarejanjem ter je bil vzpostavljen z Uredbo (EU) št. 331/2014 Evropskega parlamenta in Sveta z dne 11. marca 2014. Zaradi svojega posebnega nadnacionalnega in večdisciplinarnega pristopa ter poudarka na krepitvi zmogljivosti za zaščito eura je program Pericles 2020 edinstven na ravni programov EU. Druge politike Unije, kot sta instrument za finančno podporo na področju policijskega sodelovanja Sklada za notranjo varnost in instrument za izmenjavo informacij in tehnično pomoč (TAIEX), je mogoče obravnavati kot dopolnilne, kot je potrdilo več nacionalnih organov. Ta zakonodajni predlog se nanaša na pobudo za nadaljevanje programa Pericles 2020 za obdobje po letu 2020. ·Skladnost z drugimi politikami Unije Močna zaščita eura pred ponarejanjem je bistven element varnosti kot ena od osrednjih točk ukrepanja EU, kakor je navedeno v razmisleku o prihodnosti financ EU. Preprečevanje ponarejanja in z njim povezanih goljufij ter boj proti njim ohranjata celovitost Eurosistema ter s tem izboljšujeta konkurenčnost gospodarstva Unije in zagotavljata vzdržnost javnih financ. Zato sta tudi neposredno povezana s ciljem Unije za izboljšanje učinkovitega delovanja ekonomske in monetarne unije. 2.PRAVNA PODLAGA, SUBSIDIARNOST IN SORAZMERNOST ·Pravna podlaga Zakonodaja Unije v zvezi z zaščito eura pred ponarejanjem spada na področje uporabe člena 133 Pogodbe o delovanju Evropske unije (PDEU). Navedeni člen določa, da Evropski parlament in Svet po rednem zakonodajnem postopku po posvetovanju z Evropsko centralno banko določita ukrepe, potrebne za uporabo eura kot enotne valute. Uporaba programa Pericles se bo s predlogom vzporedne uredbe, ki temelji na členu 352 PDEU, razširila na države članice, katerih valuta ni euro. ·Subsidiarnost (za neizključno pristojnost) Ta predlog je skladen z načelom subsidiarnosti. Zaščita enotne evropske valute kot javne dobrine ima jasno nadnacionalno razsežnost in zato zaščita eura presega interes in odgovornost posameznih držav članic EU. Zaradi čezmejnega obtoka eura in intenzivne vpletenosti mednarodnega organiziranega kriminala v ponarejanje eura (pri izdelavi in razširjanju) je treba nacionalne okvire zaščite dopolniti s pobudo EU, da se bo zagotovilo enotno nacionalno in mednarodno sodelovanje in obvladovala nastajajoča nadnacionalna tveganja. V vmesni oceni programa je bilo navedeno: „Dodana vrednost programa je dejansko v njegovi zmožnosti, da zaradi svoje edinstvene nadnacionalne razsežnosti podpira oblike mednarodnega sodelovanja, ki jih nacionalni organi ne morejo izvajati.“ Program je jasno spodbujal nadnacionalno in čezmejno sodelovanje znotraj EU in na mednarodni ravni ter zagotavljal globalno zaščito eura pred ponarejanjem, zlasti pa je prevzel odgovornost za preprečevanje posebnih nastajajočih groženj (kot je globoki/temni splet) in (zahteven) odnos z nekaterimi državami (npr. Kitajsko), saj te grožnje posamezne države članice samostojno težko učinkovito obravnavajo. Pobude, kot so vzpostavitev dialoga s kitajskimi organi za boj proti ponarejanju in podpora dejavnostim za zaščito eura v Latinski Ameriki, ne bi bile izvedljive brez programa. V to kategorijo nadnacionalnih tem spadajo tudi raziskave o inovativnih varnostnih značilnostih druge generacije eurokovancev.

·Sorazmernost Predlagana uredba je potrebna, ustrezna in primerna za uresničitev želenega cilja. Predlaga, da se učinkovito okrepi sodelovanje med državami članicami ter med Komisijo in državami članicami, ne da bi se omejila sposobnost držav članic za zaščito eura pred ponarejanjem. Ukrepanje na ravni Unije je upravičeno, ker državam članicam jasno pomaga pri skupni zaščiti eura in spodbuja uporabo skupnih struktur Unije za povečanje obsega sodelovanja in izmenjave informacij med pristojnimi organi. ·Izbira instrumenta Predlagani instrument je uredba, v kontinuiteti z Uredbo (EU) št. 331/2014 o vzpostavitvi programa Pericles 2020. Izkazalo se je, da se z uredbo zagotovi pravna varnost, potrebna za učinkovito zaščito eura pred ponarejanjem, ki je ne bi bilo mogoče doseči z drugimi pravnimi instrumenti. 3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA ·Retrospektivne ocene/preverjanja ustreznosti obstoječe zakonodaje Vmesno oceno programa je opravil neodvisni izvajalec na podlagi člena 13(4) Uredbe (EU) št. 331/2014. Komisija je 6. decembra 2017 sprejela sporočilo COM(2017) 741 Evropskemu parlamentu in Svetu o rezultatih iz vmesne ocene programa, v katerem se strinja, da bi se moral program nadaljevati do naravnega izteka leta 2020, podpira nadaljevanje programa po letu 2020 ob upoštevanju njegove dodane vrednosti EU, njegovega dolgoročnega vpliva in vzdržnosti ter se strinja z oceno o nadaljevanju programa kot samostojnega programa po letu 2020. V neodvisni oceni je bilo ugotovljeno, da se vse ugotovitve kažejo na nedvoumno pozitivno skupno oceno v zvezi z njegovo dodano vrednostjo EU, skladnostjo, relevantnostjo, uspešnostjo, vzdržnostjo in učinkovitostjo. Za nadaljnje izboljšanje učinkovitosti programa se v oceni predlaga: –spodbujanje boljšega sodelovanja pristojnih nacionalnih organov: razmisliti bi bilo treba o vzpostavitvi stikov z nacionalnimi nosilci odločanja, da bi se zagotovilo dobro razumevanje možnosti, ki jih ponuja; –poenostavitev postopka za vložitev vloge: preučitev možnosti vložitve vlog in druge ustrezne dokumentacije prek spleta; –okrepitev procesa spremljanja: priporočena je morebitna sprememba ključnih kazalnikov uspešnosti programa, da bi vključevali kvalitativne kazalnike. ·Posvetovanja z zainteresiranimi stranmi Tema zaščite eura pred ponarejanjem ter predloga večletnega finančnega okvira o nadaljevanju programa Pericles 2020 je bila vključena v javno posvetovanje o sredstvih EU na področju varnosti, ki je potekalo od 10. januarja 2018 do 9. marca 2018. Skupno je bilo prejetih 153 prispevkov zasebnih in javnih zainteresiranih strani, od tega jih je 20 (13,07 %) izrecno omenjalo program Pericles 2020. Ti anketiranci so poudarili velik pomen programa Pericles 2020, pri čemer jih je 50 % posebej poudarilo dodano vrednost EU, ki jo program prispeva k zagotavljanju mednarodnega sodelovanja. Kar zadeva potrebo po spremembi ali dodajanju ciljev programov oziroma sredstev na tem področju politike, so bila mnenja različna – štirje anketiranci predlagajo ohranitev sedanje ravni financiranja, trije pa podpirajo povečanje sredstev. ·Ocena učinka V skladu z zahtevami finančne uredbe EU [vstaviti sklic], programi, ki zagotavljajo kontinuiteto glede vsebine in strukture ali imajo sorazmerno majhen proračun, ne zahtevajo ocene učinka, temveč predhodno oceno v obliki delovnega dokumenta služb Komisije. Predhodna ocena SWD (SWD(2018) 281), ki je priložena k temu predlogu, izpolnjuje zahteve glede boljšega pravnega urejanja. ·Poenostavitev V vmesni oceni programa Pericles 2020 se kot poenostavitev v nadaljevanju programa predlaga zagotovitev možnosti oddaje vlog in druge ustrezne dokumentacije prek spleta. Poleg tega so bili za poenostavitev finančnega izvajanja nepovratnih sredstev programa Pericles 2020 leta 2017 uvedeni stroški na enoto za dnevnice. 4.PRORAČUNSKE POSLEDICE Finančna sredstva za izvajanje programa za obdobje 2021–2027 znašajo 7 700 000 EUR v tekočih cenah. Ta znesek je skladen s predlogom Komisije za naslednji večletni finančni okvir za obdobje 2021–2027. V oceni finančnih posledic zakonodajnega predloga, ki je priložena temu predlogu Uredbe, so določene proračunske posledice ter potrebni človeški in upravni viri. 5.DRUGI ELEMENTI ·Ureditve spremljanja, ocenjevanja in poročanja

V skladu z Medinstitucionalnim sporazumom med Evropskim parlamentom, Svetom Evropske unije in Evropsko komisijo o boljši pripravi zakonodaje so se vse tri institucije dogovorile o določitvi zahtev glede poročanja, spremljanja in ocenjevanja, ob preprečevanju pretirane regulacije in upravnega bremena, zlasti za države članice. V skladu z medinstitucionalnim sporazumom ter členoma 12 in 13 predloga: –ob upoštevanju kazalnikov iz Priloge k temu predlogu se Evropskemu parlamentu in Svetu letno zagotavljajo informacije o rezultatih, vključno z informacijami o skladnosti in dopolnjevanju z drugimi programi na ravni EU; –vmesna ocena programa se opravi, ko je na voljo dovolj informacij o izvajanju programa, vendar najpozneje v štirih letih od začetka izvajanja programa ter –na koncu izvajanja programa, vendar ne pozneje kot v dveh letih po zaključku obdobja iz člena 1, Komisija opravi končno oceno programa. 2018/0194 (COD) Predlog UREDBA EVROPSKEGA PARLAMENTA IN SVETA o vzpostavitvi programa izmenjave, pomoči in usposabljanja za zaščito eura pred ponarejanjem za obdobje 2021–2027 (program „Pericles IV“)

EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije in zlasti člena 133 Pogodbe, ob upoštevanju predloga Evropske komisije, po posredovanju osnutka zakonodajnega akta nacionalnim parlamentom, ob upoštevanju mnenja Evropske centralne banke, v skladu z rednim zakonodajnim postopkom, ob upoštevanju naslednjega: (1)Unija in države članice so si zastavile cilj, da bodo določile ukrepe, potrebne za uporabo eura kot enotne valute. Ti ukrepi vključujejo zaščito eura pred ponarejanjem in s tem povezanimi goljufijami ter tako krepijo učinkovitost gospodarstva Unije in zagotavljajo vzdržnost javnih financ. (2)Uredba Sveta (ES) št. 1338/2001 določa izmenjavo informacij, sodelovanje in vzajemno pomoč in s tem vzpostavlja usklajen okvir za zaščito eura. Učinke navedene uredbe je Uredba Sveta (ES) št. 1339/2001 razširila na tiste države članice, ki niso sprejele eura kot enotne valute, da se zagotovi enaka stopnja zaščite eura po vsej Uniji. (3)Ukrepi, katerih cilj je spodbujati izmenjavo informacij in osebja, tehnično in znanstveno pomoč ter specializirano usposabljanje, pomembno prispevajo k zaščiti enotne valute Unije pred ponarejanjem in povezanimi goljufijami ter tako omogočajo doseganje visoke in enake stopnje zaščite po vsej Uniji in hkrati dokazujejo sposobnost Unije za boj proti hudemu organiziranemu kriminalu. (4)Program za zaščito eura pred ponarejanjem prispeva k ozaveščanju državljanov Unije in izboljšuje zaščito eura, zlasti prek stalnega širjenja informacij o rezultatih ukrepov, ki jih ta program podpira.

(5)Pretekla podpora takim ukrepom, ki je bila izražena s sklepoma Sveta 2001/923/ES in 2001/924/ES, ki sta bila naknadno spremenjena ter razširjena s sklepi Sveta 2006/75/ES, 2006/76/ES, 2006/849/ES in 2006/850/ES ter Uredbo (EU) št. 331/2014 Evropskega parlamenta in Sveta, je omogočila izboljšanje ukrepov Unije in držav članic na področju zaščite eura pred ponarejanjem. Cilji programa za zaščito eura pred ponarejanjem (v nadaljnjem besedilu: program Pericles) za obdobja 2002–2006, 2007–2013 in 2014–2017 so bili uspešno doseženi. (6)Komisija je v Sporočilu Svetu in Evropskemu parlamentu o vmesni oceni programa Pericles 2020 sprejela sklep, da je treba podpreti nadaljevanje programa Pericles 2020 po letu 2020 ob upoštevanju njegove dodane vrednosti EU, njegovega dolgoročnega vpliva in vzdržnosti njegovih ukrepov. (7)V vmesni oceni se svetuje, da bi bilo treba ukrepe, ki se financirajo v okviru programa Pericles 2020, nadaljevati ob upoštevanju možnosti poenostavitve vložitve vlog, da bi se spodbudili diferenciacija upravičencev, nadaljnje osredotočanje na nastajajoče in ponavljajoče se grožnje ponarejanja ter racionalizacija ključnih kazalnikov uspešnosti. (8)Zato je treba sprejeti nov program za obdobje 2021–2027 (v nadaljnjem besedilu: program Pericles IV). Zagotoviti bi bilo treba, da je program Pericles IV skladen z drugimi ustreznimi programi in ukrepi ter da jih dopolnjuje. Zato bi Komisija morala opraviti vsa potrebna posvetovanja v zvezi z oceno potreb po zaščiti eura z glavnimi udeleženimi stranmi, zlasti s pristojnimi nacionalnimi organi, ki so jih imenovale države članice, Evropska centralna banka in Europol v odbor iz Uredbe (ES) št. 1338/2001, zlasti glede izmenjave, pomoči in usposabljanja za izvedbo programa Pericles IV. (9)Za to uredbo se uporabljajo horizontalna finančna pravila, ki sta jih sprejela Evropski parlament in Svet na podlagi člena 322 Pogodbe o delovanju Evropske unije. Ta pravila so določena v finančni uredbi in določajo zlasti postopke za pripravo in izvrševanje proračuna z nepovratnimi sredstvi, javnimi naročili, nagradami in posrednim izvrševanjem ter zagotavljajo nadzor odgovornosti finančnih akterjev. Pravila, sprejeta na podlagi člena 322 PDEU, se nanašajo tudi na zaščito proračuna Unije v primeru splošnih pomanjkljivosti v zvezi z načelom pravne države v državah članicah, saj je spoštovanje načel pravne države bistveni predpogoj za dobro finančno poslovodenje in učinkovito financiranje EU. (10)Ta uredba je skladna z načeloma dodane vrednosti in sorazmernosti. Program Pericles IV bi moral omogočati lažje sodelovanje med državami članicami ter med Komisijo in državami članicami z namenom zaščite eura pred ponarejanjem brez negativnega vpliva na pristojnosti držav članic, pri čemer se sredstva uporabljajo učinkoviteje, kot bi se lahko uporabljala na nacionalni ravni. Ukrepanje na ravni Unije je potrebno in upravičeno, ker državam članicam očitno pomaga pri skupni zaščiti eura in spodbuja uporabo skupnih struktur Unije za povečanje obsega sodelovanja in izmenjave informacij med pristojnimi organi. (11)Program Pericles IV bi se moral izvajati v skladu z večletnim finančnim okvirom iz [sklic na uredbo o MFF za obdobje po letu 2020, Uredba Sveta (EU, Euratom) št. .../2018. (12)Za zagotovitev enotnih pogojev za izvajanje programa Pericles IV bi bilo treba na Komisijo prenesti izvedbena pooblastila. Komisija bi morala sprejeti letne delovne programe, v katerih so določene prednostne naloge, razčlenitev proračuna in ocenjevalna merila za nepovratna sredstva za ukrepe. V letni delovni program bi morali biti vključeni izjemni in utemeljeni primeri, ko je povečanje sofinanciranja potrebno, da se državam članicam omogoči večja gospodarska prožnost, ki jim bo omogočila zadovoljivo uresničevanje in dokončanje projektov za varstvo in zaščito eura. (13)Ta uredba določa finančna sredstva za program Pericles IV, ki pomenijo prednostni referenčni znesek v smislu [sklic bo ustrezno posodobljen v skladu z novim medinstitucionalnim sporazumom: točke 17 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju], za Evropski parlament in Svet v letnem proračunskem postopku. (14)V skladu s finančno uredbo, Uredbo (EU, Euratom) št. 883/2013 Evropskega parlamenta in Sveta, Uredbo Sveta (Euratom, ES) št. 2185/96 in Uredbo Sveta (EU) 2017/1939 je treba finančne interese Unije zaščititi s sorazmernimi ukrepi, ki vključujejo preprečevanje, odkrivanje, odpravljanje in preiskovanje nepravilnosti in goljufij, povračilo izgubljenih, neupravičeno izplačanih ali nepravilno porabljenih sredstev ter po potrebi naložitev upravnih sankcij. Natančneje, Evropski urad za boj proti goljufijam (OLAF) lahko v skladu z Uredbo (EU, Euratom) št. 883/2013 in Uredbo (Euratom, ES) št. 2185/96 izvaja preiskave, vključno s pregledi in inšpekcijami na kraju samem, da ugotovi, ali je prišlo do goljufij, korupcije ali drugih nezakonitih dejanj, ki škodijo finančnim interesom Unije. V skladu z Uredbo Sveta (EU) 2017/1939 lahko Evropsko javno tožilstvo preiskuje in preganja goljufije ter druga nezakonita ravnanja, ki škodijo finančnim interesom Unije, kot je določeno v Direktivi (EU) 2017/1371 Evropskega parlamenta in Sveta. V skladu s finančno uredbo mora vsaka oseba ali subjekt, ki prejema sredstva Unije, v celoti sodelovati pri zaščiti finančnih interesov Unije ter Komisiji, uradu OLAF, EJT in Evropskemu računskemu sodišču podeliti potrebne pravice in dostop. (15)Komisija bi morala Evropskemu parlamentu in Svetu predložiti vmesno ocenjevalno poročilo o izvajanju programa Pericles IV ter končno ocenjevalno poročilo o doseganju njegovih ciljev. (16)Uredbo (EU) št. 331/2014 bi bilo zato treba razveljaviti. (17)Primerno je zagotoviti nemoten in neprekinjen prehod s programa Pericles 2020 na program Pericles IV, prav tako je primerno trajanje programa Pericles IV uskladiti z [sklic na uredbo o MFF za obdobje po letu 2020] Uredbo (EU, Euratom) št. .../2018].Program Pericles IV bi se zato moral začeti izvajati 1. januarja 2021 – SPREJELA NASLEDNJO UREDBO: POGLAVJE I

SPLOŠNE DOLOČBE Člen 1

Predmet urejanja Ta uredba vzpostavlja program Pericles IV, ki je program izmenjave, pomoči in usposabljanja za zaščito eura pred ponarejanjem (v nadaljnjem besedilu: program). V uredbi so določeni cilji programa, proračun za obdobje od 1. januarja 2021 do 31. decembra 2027, oblike financiranja Unije in pravila za zagotavljanje takega financiranja. Člen 2

Cilji programa 1.Splošni cilj programa je:

preprečevanje ponarejanja in povezanih goljufij in boj proti njim ter s tem povečanje konkurenčnosti gospodarstva Unije in zagotavljanje vzdržnosti javnih financ. 2.Posebni cilj programa je: zaščititi eurobankovce in eurokovance pred ponarejanjem in povezanimi goljufijami s podporo in dopolnjevanjem ukrepov, ki jih sprejmejo države članice, ter zagotavljanjem pomoči pristojnim nacionalnim organom in organom Unije pri njihovih prizadevanjih, da razvijejo tesno in redno sodelovanje ter izmenjavo najboljših praks med seboj ter s Komisijo, tudi z vključitvijo tretjih držav in mednarodnih organizacij, če je primerno. Člen 3

Proračun 1.Finančna sredstva za izvajanje programa za obdobje od 1. januarja 2021 do 31. decembra 2027 znašajo 7 700 000 EUR (v tekočih cenah). 2.Evropski parlament in Svet odobrita letne odobritve v okviru omejitev iz večletnega finančnega okvira. 3.Znesek iz odstavka 1 se lahko uporabi za tehnično in upravno pomoč za izvajanje programa, npr. dejavnosti pripravljanja, spremljanja, kontrole, revizije in ocenjevanja, vključno s korporativnimi informacijsko–tehnološkimi sistemi. Člen 4

Izvajanje in oblike financiranja EU 1.Program se izvaja z neposrednim upravljanjem v skladu z [zadnjo različico finančne uredbe Uredbo (EU, Euratom) št. 966/2012.] 2.Program izvaja Komisija v sodelovanju z državami članicami na podlagi rednih posvetovanj v različnih fazah izvajanja programa, ob upoštevanju ustreznih ukrepov, ki jih izvajajo drugi pristojni subjekti, zlasti Evropska centralna banka in Europol. 3.Finančna podpora v okviru programa za upravičene ukrepe iz člena 6 ima obliko: nepovratnih sredstev ali javnih naročil. Člen 5

Skupni ukrepi 1.Komisija lahko ukrepe v okviru programa organizira skupaj z drugimi partnerji, ki imajo ustrezno strokovno znanje, kot so: (a)nacionalne centralne banke in Evropska centralna banka (ECB); (b)nacionalni centri za analize in nacionalni centri za analizo kovancev; (c)Evropski tehnični in znanstveni center (ETZC) in zakladnice; (d)Europol, Eurojust in Interpol; (e)centralni državni uradi za boj proti ponarejanju, kot so opredeljeni v členu 12 Mednarodne konvencije o preprečevanju ponarejanja denarja, podpisane v Ženevi 20. aprila 1929, in druge agencije, ki so specializirane za preprečevanje, odkrivanje in kazenski pregon v zvezi s ponarejanjem;

(f)organi, specializirani za tehnologije ponatisa in overjanja, ter tiskarji in graverji; (g)organi, z izjemo navedenih v točkah (a) do (f), ki nudijo posebno strokovno znanje, vključno s takimi organi iz tretjih držav in zlasti iz držav pristopnic in kandidatk, če je primerno, ter (h)zasebni subjekti z razvitim in dokazanim tehnološkim znanjem in skupine, ki so specializirane za odkrivanje ponarejenih bankovcev in kovancev. 2.Kadar upravičene ukrepe skupaj organizirajo Komisija in ECB, Eurojust, Europol ali Interpol, se nastali stroški razdelijo med njimi. V vsakem primeru pa vsak izmed navedenih subjektov sam nosi potne in nastanitvene stroške svojih gostujočih predavateljev. POGLAVJE II

UPRAVIČENOST Člen 6

Upravičeni ukrepi 1.Pod pogoji, določenimi v letnem delovnem programu iz člena 10, program zagotavlja finančno podporo za naslednje ukrepe: (a)izmenjavo in širjenje informacij, zlasti z organiziranjem delavnic, srečanj in seminarjev, vključno z usposabljanjem, ciljnim zaposlovanjem in izmenjavo osebja pristojnih nacionalnih organov ter drugimi podobnimi ukrepi. Izmenjava informacij je med drugim usmerjena v: –metodologije za spremljanje in analiziranje gospodarskega in finančnega učinka ponarejanja, –delovanje podatkovnih zbirk in sistemov zgodnjega opozarjanja, –uporabo računalniško podprtih orodij odkrivanja, –poizvedovalne in preiskovalne metode, –znanstveno pomoč, vključno s spremljanjem tehnološkega razvoja; –zaščito eura zunaj Unije, –raziskovalne ukrepe, –zagotavljanje posebnih operativnih strokovnih znanj; (b)tehnično, znanstveno in operativno pomoč, ki se izkaže za potrebno v okviru programa in ki vključuje zlasti: –vse ustrezne ukrepe, ki določajo učne vire na ravni Unije, kot so priročnik o zakonodaji Unije, informativni bilteni, praktični priročniki, glosarji in leksikoni, baze podatkov, zlasti na področju znanstvene pomoči ali spremljanja tehnologije ali računalniških podpornih aplikacij, kot je programska oprema, –ustrezne študije na interdisciplinarni in nadnacionalni ravni, vključno z raziskavami o inovativnih varnostnih značilnostih; –razvoj instrumentov in metod tehnične podpore za lažje izvajanje ukrepov odkrivanja na ravni Unije,

–podporo za sodelovanje v dejavnostih, ki vključujejo vsaj dve državi, kadar taka podpora ni na voljo na podlagi drugih programov evropskih institucij in organov; (c)nakup opreme, ki jo bodo uporabljali specializirani organi tretjih držav za boj proti ponarejanju pri zaščiti eura pred ponarejanjem, skladno s členom 10(3). 2.Program upošteva nadnacionalne in večdisciplinarne vidike boja proti ponarejanju s ciljem udeležbe naslednjih skupin: (a)osebje agencij, ki se ukvarjajo z odkrivanjem ponarejanja in bojem proti ponarejanju, zlasti policijske enote, carina in finančne uprave, ob upoštevanju njihovih konkretnih funkcij na nacionalni ravni; (b)osebje obveščevalnih služb; (c)predstavniki nacionalnih centralnih bank, zakladnic, poslovnih bank in drugih finančnih posrednikov, zlasti glede obveznosti finančnih institucij; (d)pravosodni uradniki, odvetniki in člani pravosodja, specializirani za to področje; (e)vse druge skupine specialistov za to področje, kot so gospodarske zbornice ali podobne strukture, ki lahko omogočijo dostop do majhnih in srednje velikih podjetij, trgovcev na drobno ter podjetij za prevoz gotovine. 3.Skupine iz odstavka 2 tega člena lahko vključujejo udeležence iz tretjih držav, če je to pomembno za izpolnitev ciljev iz člena 2. POGLAVJE III

NEPOVRATNA SREDSTVA Člen 7

Nepovratna sredstva Nepovratna sredstva v okviru programa se dodeljujejo in upravljajo v skladu z naslovom VIII finančne uredbe. Za ukrepe, ki se izvedejo z nepovratnimi sredstvi, nakup opreme ne sme biti edina sestavina sporazuma o nepovratnih sredstvih. Člen 8

Stopnje sofinanciranja Stopnja sofinanciranja za nepovratna sredstva, dodeljena v okviru programa, ne presega 75 % upravičenih stroškov. V izjemnih in ustrezno utemeljenih primerih, opredeljenih v letnem delovnem programu iz člena 10, stopnja sofinanciranja ne presega 90 % upravičenih stroškov. Člen 9

Upravičeni subjekti Subjekti, ki so upravičeni do financiranja v okviru programa, so pristojni nacionalni organi, kakor so opredeljeni v točki (b) člena 2 Uredbe (ES) št. 1338/2001. POGLAVJE IV

NAČRTOVANJE, SPREMLJANJE, OCENJEVANJE IN KONTROLA Člen 10

Programi dela 1.Program se izvaja s programi dela iz člena 110 finančne uredbe.

2.Za nepovratna sredstva se poleg zahtev iz člena 108 finančne uredbe v delovnem programu opredelijo ključna merila za izbor in dodelitev ter najvišja stopnja sofinanciranja. Člen 11

Izvajanje pooblastila 1.Na Komisijo se pod pogoji iz tega člena prenese pooblastilo za sprejemanje delegiranih aktov. 2.Pooblastilo iz člena 12(2) se prenese na Komisijo od 1. januarja 2021 do 31. decembra 2027. 3.Pooblastila iz člena 12(2) lahko kadar koli prekliče Evropski parlament ali Svet. S sklepom o preklicu preneha veljati prenos pooblastila iz navedenega sklepa. Sklep začne učinkovati dan po njegovi objavi v Uradnem listu Evropske unije ali na poznejši dan, ki je določen v navedenem sklepu. Sklep ne vpliva na veljavnost že veljavnih delegiranih aktov. 4.Komisija se pred sprejetjem delegiranega akta posvetuje s strokovnjaki, ki jih imenujejo države članice, v skladu z načeli, določenimi v Medinstitucionalnem sporazumu z dne 13. aprila 2016 o boljši pripravi zakonodaje. 5.Komisija takoj po sprejetju delegiranega akta o njem sočasno uradno obvesti Evropski parlament in Svet. 6.Delegirani akt, sprejet v skladu s členom 12(2), začne veljati le, če niti Evropski parlament niti Svet ne nasprotuje delegiranemu aktu v roku treh mesecev od uradnega obvestila Evropskemu parlamentu in Svetu o tem aktu ali če sta pred iztekom tega roka tako Parlament kot Svet obvestila Komisijo, da mu ne bosta nasprotovala. Ta rok se na pobudo Evropskega parlamenta ali Sveta podaljša za tri mesece. Člen 12

Spremljanje 1.Kazalniki za poročanje o napredku programa pri doseganju specifičnega cilja iz člena 2 so določeni v Prilogi k temu predlogu. 2. Da se zagotovi učinkovita ocena napredka programa pri doseganju njegovih ciljev, se v skladu s členom 11 na Komisijo prenese pooblastilo za sprejemanje delegiranih aktov, da se oblikujejo določbe za okvir spremljanja in vrednotenja, vključno s spremembami Priloge za pregled in dopolnitev kazalnikov, kjer je to potrebno za namene ocenjevanja. 3.Komisija Evropskemu parlamentu in Svetu zagotovi letne informacije o rezultatih programa, pri čemer upošteva kvantitativne in kvalitativne kazalnike, določene v Prilogi k temu predlogu. 4.Sodelujoče države in drugi prejemniki Komisiji zagotavljajo vse podatke in informacije, ki so potrebni, da se omogoči spremljanje in ocenjevanje programa. Člen 13

Ocenjevanje 1.Vmesna ocena programa se izvede, ko je na voljo dovolj informacij o izvajanju programa, vendar najpozneje v štirih letih od začetka izvajanja programa. 2.Na koncu izvajanja programa, vendar ne pozneje kot v dveh letih po zaključku obdobja iz člena 1, Komisija opravi končno oceno programa. 3.Komisija zaključke teh ocen skupaj s svojimi pripombami predloži Evropskemu parlamentu, Svetu in Evropski centralni banki. POGLAVJE V

KONČNE DOLOČBE Člen 14

Informiranje, komuniciranje in oglaševanje 1.Prejemniki finančnih sredstev Unije potrdijo izvor in zagotovijo prepoznavnost financiranja Unije (zlasti pri promoviranju ukrepov in njihovih rezultatov) z zagotavljanjem jasnih, učinkovitih in sorazmernih ciljno usmerjenih informacij različnemu občinstvu, vključno z mediji in javnostjo.

2.Komisija izvaja ukrepe informiranja in komuniciranja v zvezi s programom ter njegovimi ukrepi in rezultati. Finančna sredstva, dodeljena programu, prispevajo tudi k institucionalnemu komuniciranju o političnih prednostnih nalogah Unije, kolikor so povezane s cilji iz člena 2. Člen 15

Razveljavitev Uredba (EU) št. 331/2014 se razveljavi z učinkom od 1. januarja 2021. Člen 16

Prehodne določbe Ta uredba ne vpliva na nadaljevanje ali spremembo zadevnih ukrepov v skladu z Uredbo (EU) št. 331/2014, ki se še naprej uporablja za zadevne ukrepe do njihovega zaključka. Člen 17

Začetek veljavnosti Ta uredba začne veljati dan po objavi v Uradnem listu Evropske unije. Uporablja se od 1. januarja 2021. Ta uredba je v celoti zavezujoča in se neposredno uporablja v državah članicah v skladu s Pogodbama. V Bruslju, Za Evropski parlament Za Svet Predsednik Predsednik OCENA FINANČNIH POSLEDIC ZAKONODAJNEGA PREDLOGA 1.OKVIR PREDLOGA/POBUDE 1.1Naslov predloga/pobude 1.2Zadevna področja v strukturi ABM/ABB 1.3Vrsta predloga/pobude 1.4Utemeljitev predloga/pobude 1.5Trajanje ukrepa in finančnih posledic 1.6Načrtovani načini upravljanja

2.UKREPI UPRAVLJANJA 2.1Pravila o spremljanju in poročanju 2.2Upravljavski in kontrolni sistem 2.3Ukrepi za preprečevanje goljufij in nepravilnosti 3.OCENA FINANČNIH POSLEDIC PREDLOGA/POBUDE 3.1Zadevni razdelki večletnega finančnega okvira in odhodkovne proračunske vrstice 3.2Ocenjene posledice za odhodke 3.2.1Povzetek ocenjenih posledic za odhodke 3.2.2Ocenjene posledice za odobritve za upravne zadeve 3.2.3Udeležba tretjih oseb pri financiranju 3.3Ocenjene posledice za prihodke OCENA FINANČNIH POSLEDIC ZAKONODAJNEGA PREDLOGA 1.OKVIR PREDLOGA/POBUDE 1.1Naslov predloga/pobude Predlog UREDBE EVROPSKEGA PARLAMENTA IN SVETA o programu Pericles za spodbujanje dejavnosti na področju zaščite eura pred ponarejanjem 1.2Zadevna področja varnost; poglabljanje EMU: zaščita eura pred ponarejanjem 1.3Vrsta predloga/pobude ◻ Predlog/pobuda se nanaša na nov ukrep. ◻ Predlog/pobuda se nanaša na nov ukrep na podlagi pilotnega projekta / pripravljalnega ukrepa.

X Predlog/pobuda je namenjena podaljšanju obstoječega ukrepa. ◻ Predlog/pobuda se nanaša na obstoječ ukrep, preusmerjen v nov ukrep. 1.4Utemeljitev predloga/pobude 1.4.1Potrebe, ki jih je treba zadovoljiti kratkoročno ali dolgoročno Pogodba določa, da Evropski parlament in Svet določita ukrepe, potrebne za uporabo eura kot enotne valute (člen 133 PDEU). Ti ukrepi vključujejo med drugim zaščito eura pred ponarejanjem. Na podlagi navedenega člena je zaščita eura kot enotne valute pristojnost Evropske unije. Hkrati pa nacionalni organi izdajajo eurobankovce in eurokovance v skladu s členom 128 PDEU. Države članice so sprejele nacionalno zakonodajo in določile notranja pravila za zaščito eura. 1.4.2Dodana vrednost ukrepanja Unije (ki je lahko posledica različnih dejavnikov, npr. usklajevalnih koristi, pravne varnosti, večje učinkovitosti ali dopolnjevanja). Za namene te točke je „dodana vrednost ukrepanja Unije“ vrednost, ki izhaja iz ukrepanja Unije in predstavlja dodatno vrednost poleg tiste, ki bi jo sicer ustvarile države članice same. Razlogi za ukrepanje na evropski ravni (predhodno) Zaščita enotne evropske valute kot javne dobrine ima jasno nadnacionalno razsežnost in zato zaščita eura presega interes in odgovornost posameznih držav članic EU. Zaradi čezmejnega obtoka eura in intenzivne vpletenosti mednarodnega organiziranega kriminala v ponarejanje eura (pri izdelavi in razširjanju) je treba nacionalne okvire zaščite dopolniti, da se bo zagotovilo enotno nacionalno in mednarodno sodelovanje in obvladovala nastajajoča nadnacionalna tveganja. Pričakovana ustvarjena dodana vrednost Unije (naknadno) Program bo spodbujal nadnacionalno in čezmejno sodelovanje znotraj EU in na mednarodni ravni ter zagotavljal globalno zaščito eura pred ponarejanjem, zlasti pa bo prevzel odgovornost za preprečevanje posebnih nastajajočih groženj (kot je globoki/temni splet) in (zahteven) odnos z nekaterimi državami (npr. Kitajsko), saj te grožnje posamezne države članice samostojno težko učinkovito obravnavajo. Pobude, kot so vzpostavitev dialoga s kitajskimi organi za boj proti ponarejanju in podpora dejavnostim za zaščito eura v Latinski Ameriki, ne bodo izvedljive brez programa. V to kategorijo nadnacionalnih tem spadajo tudi raziskave o inovativnih varnostnih značilnostih druge generacije eurokovancev. 1.4.3Spoznanja iz podobnih izkušenj v preteklosti Program Pericles je bil ocenjen trikrat, in sicer leta 2004, leta 2011 in leta 2017. Ocene so pokazale, da je program dosegel svoje cilje, njegovi upravičenci pa so izrazili stališče, da je treba program nadaljevati. V vmesni oceni programa Pericles 2020 v letu 2017 je bilo ugotovljeno zlasti, da vse ugotovitve kažejo na nedvoumno pozitivno skupno oceno v zvezi z njegovo dodano vrednostjo EU, skladnostjo, relevantnostjo, uspešnostjo, vzdržnostjo in učinkovitostjo. Izkušnje iz prejšnjega programa so naslednje: – treba bi bilo spodbuditi večje sodelovanj pristojnih nacionalnih organov: razmisliti bi bilo treba o vzpostavitvi stikov z nacionalnimi nosilci odločanja, da bi se zagotovilo dobro razumevanje možnosti, ki jih ponuja program; – preučiti bi bilo treba možnost vložitve vlog in druge ustrezne dokumentacije prek spleta; – z uporabo letnega strateškega dokumenta programa Pericles, ki opredeljuje tako nastajajoče in ponavljajoče se grožnje kot prednostne naloge, se bo program lahko odzival na te grožnje in prednostne naloge na prožen in učinkovit način. 1.4.4Skladnost in možnosti sinergij z drugimi ustreznimi instrumenti Zaradi svojega posebnega nadnacionalnega in večdisciplinarnega pristopa ter poudarka na krepitvi zmogljivosti za zaščito eura je program Pericles 2020 edinstven na ravni programov EU. Dva programa Komisije je mogoče obravnavati kot dopolnilna programa. Instrument za finančno podporo na področju policijskega sodelovanja Sklada za notranjo varnost, ki ga izvaja GD HOME, je namenjen preprečevanju kriminala in boju proti njemu na splošno, vendar vključuje samo (posredna) prizadevanja za preprečevanje ponarejanja eura (ali valute) ali boj proti njemu, če je povezan z drugimi vrstami kaznivih dejanj, ki so prednostna naloga instrumenta (tj. terorizem, organizirani kriminal, kibernetska kriminaliteta in okoljski kriminal). Poleg tega instrument za izmenjavo informacij in tehnično pomoč (TAIEX) GD NEAR podpira dejavnosti, povezane s ponarejanjem eura, vendar so te dejavnosti drugačnega obsega, trajanja in narave kot ukrepi programa Pericles 2020 ter se pogosto izvajajo v podporo pristopnih pogajanj. Več nacionalnih organov in organov tretjih držav je potrdilo to uspešno dopolnjevanje. 1.5Trajanje ukrepa in finančnih posledic X Časovno omejen(-a) predlog/pobuda:

–X trajanje predloga/pobude od 1. 1. 2021 do 31. 12. 2027 –X finančne posledice med letoma 2021 in 2030. 1.6Načrtovani načini upravljanja X Neposredno upravljanje – Komisija: –X z lastnimi službami, vključno z zaposlenimi v delegacijah Unije, –◻ prek izvajalskih agencij. –Pri navedbi več kot enega načina upravljanja je treba to natančneje obrazložiti v oddelku „opombe“. Opombe 2.UKREPI UPRAVLJANJA 2.1Pravila o spremljanju in poročanju Navedite pogostost in pogoje. Glej člena 12 in 13 predloga, v skladu s katerim: se Evropskemu parlamentu in Svetu letno zagotavljajo informacije o rezultatih, vključno z informacijami o skladnosti in dopolnjevanju z drugimi programi na ravni EU; je predvideno ocenjevanje izvajanja ciljev programa (najpozneje do 31. decembra 2024); se proračunskemu organu predloži tudi končno poročilo o doseganju ciljev programa do konca leta 2027. 2.2Upravljavski in kontrolni sistemi 2.2.1Utemeljitev načinov upravljanja, mehanizmov za financiranje izvajanja, načinov plačevanja in predlagane strategije kontrol Način upravljanja Program se izvaja z neposrednim upravljanjem s strani Komisije. To zagotavlja, da je GD ECFIN odgovoren tako za neposredno upravljanje programa kot za oblikovanje ter izvajanje politike in zakonodaje EU za zaščito eura, kar zajema preprečevanje, pregon in sodelovanje ter omogoča optimalno stopnjo sinergije. To zagotavlja učinkovito doseganje ciljev programa, saj povezuje zakonodajo in politiko z izvajanjem programa. Sodelovanje Komisije pri skoraj vsakem ukrepu podpira pripravo in predstavitev zakonodajne razsežnosti in razsežnosti politike EU.

Mehanizmi za financiranje izvajanja Finančna podpora v okviru programa za upravičene ukrepe ima obliko: (a) nepovratnih sredstev („ukrepi v izvedbi pristojnih nacionalnih organov“) ali (b) javnih naročil („neposredni ukrepi“). Komisija oziroma GD ECFIN uporabljata „neposredne ukrepe“ za dopolnjevanje ukrepov, financiranih z nepovratnimi sredstvi, in s tem obravnavo čim več nastajajočih groženj in prednostnih nalog. Stopnja sofinanciranja za nepovratna sredstva, dodeljena v okviru programa, ne more preseči 75 % upravičenih stroškov. V izjemnih in ustrezno utemeljenih primerih, opredeljenih v letnih delovnih programih, stopnja sofinanciranja ne more preseči 90 % upravičenih stroškov. Ti utemeljeni primeri so določeni v letnem delovnem programu in se letno posodabljajo. Vrste financiranja in načini izvajanja v skladu s to uredbo se izberejo na podlagi njihove zmogljivosti za doseganje posebnih ciljev ukrepov in rezultatov, pri čemer se upoštevajo zlasti stroški nadzora, upravna obremenitev in pričakovano tveganje za neskladnost. Pri nepovratnih sredstvih se med drugim preuči uporaba pavšalnih zneskov, pavšalnega financiranja in standardnih stroškov na enoto. Letni delovni program bo določal razporeditev proračunskih sredstev med nepovratna sredstva in pogodbe o javnih naročilih na letni osnovi ter bo zajemal 20-odstotno prožnost glede na zahteve za nepovratna sredstva in potrebe po naročilih za ukrepe Komisije. Skupne spremembe sredstev, dodeljenih za posebne ukrepe iz delovnega programa, ki ne presegajo 20 % skupnega letnega proračuna, se ne štejejo za bistvene spremembe v smislu člena 94(4) Delegirane uredbe (EU) št. 1268/2012, če ne vplivajo bistveno na naravo in cilje delovnega programa. Načini plačila Komisija izvrši naslednja plačila upravičencu: – eno plačilo predhodnega financiranja; – eno plačilo razlike na podlagi zahtevka za plačilo razlike. Namen predhodnega financiranja je zagotoviti upravičencu likvidnostna sredstva. Predhodno financiranje ostane v lasti Unije, dokler se ne poračuna s plačilom razlike. S plačilom razlike se povrne ali krije preostali del upravičenih stroškov, ki jih ima upravičenec pri izvajanju ukrepa.

Strategija kontrol Postopki kontrol za oba dela programa (nepovratna sredstva in javna naročila) so skladni s finančno uredbo. Predhodna preverjanja (prevzete obveznosti in plačila) Komisija se je glede načina finančnega upravljanja odločila za delno decentraliziran model, pri čemer se finančni začetek in preverjanje izvajata v centralni finančni enoti, operativni začetek, preverjanje in končna odobritev pa v operativnih enotah. Vso dokumentacijo bodo preverili vsaj štirje uslužbenci (finančni pobudnik in finančni preveritelj v enoti za proračun ter operativni pobudnik in preveritelj v enoti, pristojni za odhodke), preden jih bo sprejel odredbodajalec na podlagi nadaljnjega prenosa. Generalni direktor vsakemu vodji enote dodeli nadaljnji prenos, zato je vsak vodja enote odgovoren za izvajanje svojega dela programa. – Predhodne kontrole bosta izvajala finančni preveritelj in operativni preveritelj za vsako transakcijo, ki jo mora odobriti odredbodajalec na podlagi nadaljnjega prenosa. – Za občutljive spremenljivke se opravijo kontrole na podlagi rezultatov ocene tveganja, opravljene v okviru poročila o kakovosti računovodenja (kot so: LE in BA, konti glavne knjige, proračunske vrstice, zneski in izračuni itd.). Pri vsej dokumentaciji o javnih naročilih na podlagi programa Pericles je na dan ukrepa navzoč predstavnik GD ECFIN, da nadzoruje pravilno uporabo sredstev (na primer konference in usposabljanja). Nepovratna sredstva – Sporazum o dodelitvi nepovratnih sredstev, ki ga podpišejo upravičenci, določa pogoje za financiranje in dejavnosti na podlagi nepovratnih sredstev, vključno s poglavjem o metodah kontrole. – Pri večini nepovratnih sredstev programa Pericles je na dan ukrepa navzoč predstavnik GD ECFIN, da bi prispeval k dogodku (npr.: govorci, vodje usposabljanj) in preveril dobro izvedbo ukrepa (na primer konference in usposabljanja).

Javna naročila – Pripravijo se podrobni razpisni pogoji, ki so podlaga za posamezne pogodbe. V vseh pogodbah, sklenjenih med GD ECFIN in zunanjim subjektom, so predvideni ukrepi proti goljufijam. – GD ECFIN izvaja kontrole nad vsemi končnimi rezultati ter preverja vse dejavnosti in storitve, ki jih izvaja okvirni pogodbenik. Poleg tega so v skladu z uvodno izjavo 14 predloga predvideni ukrepi na ravni upravičencev (Komisiji je treba dati na voljo dokazno dokumentacijo). Revizije se lahko opravijo v času veljavnosti pogodbe ali sporazuma in v petih letih po zadnjem plačilu, da lahko Komisija, kadar je to primerno, izda odločbo o izterjavi. Opredeljene so pravice dostopa za osebje Komisije in zunanje pooblaščeno osebje, Računsko sodišče in urad OLAF pa imata enake pravice. Vzpostavljene kontrole omogočajo GD ECFIN dovolj zanesljivo zagotovilo kakovosti in pravilnosti odhodkov ter zmanjšujejo tveganje neskladnosti. Navedene kontrole skoraj izničujejo potencialna tveganja in zajemajo 100 % upravičencev. Šteje se, da je strategija kontrol programa učinkovita za omejitev tveganja neskladnosti in sorazmerna s tveganjem glede na majhen proračun, ki ga vključuje. 2.2.2Podatki o ugotovljenih tveganjih in vzpostavljenih sistemih notranjih kontrol za njihovo zmanjševanje Za sporazume o dodelitvi nepovratnih sredstev se šteje, da je stopnja tveganja nizka, saj so v 90 % primerov upravičenci javne uprave ali organi pregona v državah članicah. Za pogodbe, oddane na podlagi postopka javnega naročanja, so tveganja omejena, ker je pomemben del odhodkov pravno in finančno opredeljen z okvirno pogodbo, sklenjeno za eno leto z možnostjo trikratnega podaljšanja. V skladu z zahtevami Komisije se bo vsako leto opravila ocena tveganja. Pomembno tveganje, ugotovljeno v dokumentaciji o nepovratnih sredstvih, je, da si upravičenec ohlapno razlaga pogoje pridobitve nepovratnih sredstev glede upravičenosti stroškov, ki nastanejo pri izvajanju ukrepa. Da bi ublažili to tveganje, so razpisom za zbiranje predlogov priložene finančne smernice za vložnike. Stroški, ki jih prijavi upravičenec in ne sodijo v področje sporazuma o dodelitvi nepovratnih sredstev. Stroški osebja, ki niso ustrezno utemeljeni. 2.2.3Ocena in utemeljitev stroškovne učinkovitosti kontrol (razmerje „stroški kontrol ÷ vrednost z njo povezanih upravljanih sredstev“) ter ocena pričakovane stopnje tveganja napake (ob plačilu in ob zaključku) Stroški, potrebni za izvajanje strategije kontrol, predstavljajo 1,15 % proračuna. Ta ocena temelji na kontrolnih ukrepih, ki so že vzpostavljeni za program Pericles 2020. Skupna stroškovna učinkovitost kontrol glede na stroške programa Pericles bo izmerjena z deležem skupnih stroškov kontrol plačil. Treba bi bilo upoštevati, da bo kljub nadpovprečnemu razmerju stroškov kontrol izvajanje dovolj uspešno in stroškovno učinkovito. Visoko razmerje stroškov kontrol je mogoče pojasniti z naslednjim.

Pristojna enota je tudi aktivna poslovna enota, katere dejavnosti se prepletajo z izvajanjem aktivnosti programa Pericles, ki jih izvajajo države članice in pristojni nacionalni organi. To se doseže z razpravo in usklajevanjem skupine strokovnjakov držav članic ter z udeležbo na vseh dogodkih/delavnicah/usposabljanjih, ki jih organizirajo upravičenci. Predhodne razprave zagotavljajo visoko kakovost rezultatov, ki se uporabljajo za delo enote. Sodelovanje osebja GD ECFIN pri vseh dogodkih se nanaša predvsem na njegove dejavnosti, ki jih izvaja kot poslovna enota (predsedovanje, izvedba predstavitev, vodenje delavnic, sodelovanje pri oblikovanju sklepov in posledična uporaba rezultatov), ter hkrati daje priložnost za spremljanje in ocenjevanje kakovosti vseh izvedenih ukrepov na kraju samem (največ 15 % časa prebitega na kraju dogodka). V zvezi s tem GD ECFIN v svojih prostorih pogosto gosti udeležence izmenjav osebja v okviru programa Pericles. Te naloge, ki so večinoma povezane s politiko, predstavljajo velik delež časa, ki ga porabi enota. Program Pericles ima razmeroma majhen proračun, katerega izvrševanje in kontrole niso sorazmerni z relativno nizkimi dodeljenimi nepovratnimi sredstvi, hkrati pa program zaradi majhnega proračuna ne more izkoriščati ekonomije obsega. Program se izvaja prek enega razpisa za zbiranje predlogov, za katerega veljata dva roka, zato se vsako leto izvedeta dva postopka dodelitve. Ciljna stopnja preostalih napak je nižja od 2 % plačil. 2.3Ukrepi za preprečevanje goljufij in nepravilnosti Navedite obstoječe ali načrtovane preprečevalne in zaščitne ukrepe, npr. iz strategije za boj proti goljufijam. Glej uvodno izjavo 14 predloga. V skladu s finančno uredbo, Uredbo (EU, Euratom) št. 883/2013 Evropskega parlamenta in Sveta, Uredbo Sveta (Euratom, ES) št. 2185/96 in Uredbo Sveta (EU) 2017/1939 je treba finančne interese Unije zaščititi s sorazmernimi ukrepi, ki vključujejo preprečevanje, odkrivanje, odpravljanje in preiskovanje nepravilnosti in goljufij, povračilo izgubljenih, neupravičeno izplačanih ali nepravilno porabljenih sredstev ter po potrebi naložitev upravnih sankcij. Natančneje, Evropski urad za boj proti goljufijam (OLAF) lahko v skladu z Uredbo (EU, Euratom) št. 883/2013 in Uredbo (Euratom, ES) št. 2185/96 izvaja preiskave, vključno s pregledi in inšpekcijami na kraju samem, da ugotovi, ali je prišlo do goljufij, korupcije ali drugih nezakonitih dejanj, ki škodijo finančnim interesom Unije. V skladu z Uredbo Sveta (EU) 2017/1939 lahko Evropsko javno tožilstvo preiskuje in preganja goljufije ter druga nezakonita ravnanja, ki škodijo finančnim interesom Unije, kot je določeno v Direktivi (EU) 2017/1371 Evropskega parlamenta in Sveta. V skladu s finančno uredbo mora vsaka oseba ali subjekt, ki prejema sredstva Unije, v celoti sodelovati pri zaščiti finančnih interesov Unije ter Komisiji, uradu OLAF in Evropskemu računskemu sodišču podeliti potrebne pravice in dostop. 3.OCENA FINANČNIH POSLEDIC PREDLOGA/POBUDE 3.1Predlagani razdelki večletnega finančnega okvira in odhodkovne proračunske vrstice Razdelek večletnega finančnega okvira Proračunska vrstica Vrsta

odhodkov Prispevek Številka 06 02

Razdelek 2 – Kohezija in vrednote dif./nedif. držav Efte držav kandidatk tretjih držav v smislu člena 21(2)(b) finančne uredbe [XX.YY.YY.YY] Dif. NE NE NE NE 3.2Ocenjene posledice za odhodke 3.2.1Povzetek ocenjenih posledic za odhodke v mio. EUR (na tri decimalna mesta natančno) Razdelek večletnega finančnega

okvira 2 Številka 06.02 Razdelek 2 – Kohezija in vrednote 2021 2022 2023 2024 2025 2026 2027 2028–2030 SKUPAJ Odobritve za poslovanje obveznosti (1) 1,037 1,057 1,078 0,950 1,122 1,144 1,012 0 7,400 plačila (2) 0,256 0,767 0,951 0,843 1,015 1,032 0,895 1,641 7,400 Odobritve za upravne zadeve, ki se financirajo iz sredstev programa Obveznosti = plačila (3) 0,150 0,150 0,300



Odobritve za sredstva programa SKUPAJ obveznosti = 1+3 1,037 1,057 1,078 1,100 1,122 1,144 1,162 0 7,700 plačila = 2+3 0,256 0,767 0,951 0,993 1,015 1,032 1,045 1,641 7,700







Razdelek večletnega finančnega

okvira 7 „Upravni odhodki“

v mio. EUR (na tri decimalna mesta natančno) 2021 2022 2023 2024 2025 2026 2027 SKUPAJ Človeški viri 0,272 0,272 0,272 0,272 0,272 0,272 0,272 1,904 Drugi upravni odhodki 0,015 0,015 0,015 0,015 0,015 0,015 0,015 0,105 Odobritve iz RAZDELKA 7 večletnega finančnega okvira SKUPAJ (obveznosti skupaj = plačila skupaj) 0,287 0,287 0,287 0,287 0,287 0,287 0,287 2,009 v mio. EUR (na tri decimalna mesta natančno) 2021 2022 2023 2024 2025 2026 2027 2028–2030 SKUPAJ Odobritve iz

vseh RAZDELKOV

večletnega finančnega okvira SKUPAJ obveznosti 1,324 1,344 1,365 1,387 1,409 1,431 1,449 9,709 plačila 0,543 1,054 1,238 1,280 1,302 1,319 1,332 1,641 9,709 3.2.2Ocenjene posledice za odobritve za upravne zadeve 3.2.2.1Povzetek –◻ Za predlog/pobudo niso potrebne odobritve za upravne zadeve. –X Za predlog/pobudo so potrebne odobritve za upravne zadeve, kot je pojasnjeno v nadaljevanju: v mio. EUR (na tri decimalna mesta natančno)



2021



2022



2023



2024



2025



2026



2027 SKUPAJ RAZDELEK 7

večletnega finančnega okvira Človeški viri 0,272 0,272 0,272 0,272 0,272 0,272 0,272 1,904 Drugi upravni odhodki 0,015 0,015 0,015 0,015 0,015 0,015 0,015 0,405 Vmesni seštevek za RAZDELEK 7

večletnega finančnega okvira 0,287 0,287 0,287 0,287 0,287 0,287 0,287 2,009 Odobritve zunaj RAZDELKA 7

večletnega finančnega okvira Človeški viri Drugi

upravni odhodki Seštevek za

odobritve zunaj RAZDELKA 7

večletnega finančnega okvira SKUPAJ 0,287 0,287 0,287 0,287 0,287 0,287 0,287 2,009 Potrebe po odobritvah za človeške vire in druge upravne odhodke se krijejo z odobritvami GD, ki so že dodeljene za upravljanje ukrepa in/ali so bile prerazporejene znotraj GD, po potrebi skupaj z dodatnimi viri, ki se lahko pristojnemu GD dodelijo v okviru postopka letne dodelitve virov glede na proračunske omejitve. 3.2.2.2Ocenjene potrebe po človeških virih –◻ Za predlog/pobudo niso potrebni človeški viri.

–X Za predlog/pobudo so potrebni človeški viri, kot je pojasnjeno v nadaljevanju: ocena, izražena v ekvivalentu polnega delovnega časa



2021



2022



2023



2024



2025



2026



2027 • Delovna mesta v skladu s kadrovskim načrtom (uradniki in začasni uslužbenci) XX 01 01 01 (sedež in predstavništva Komisije) 1,9 1,9 1,9 1,9 1,9 1,9 1,9 XX 01 01 02 (delegacije) XX 01 05 01 (posredne raziskave) 10 01 05 01 (neposredne raziskave) • Zunanji sodelavci (v ekvivalentu polnega delovnega časa: EPDČ) XX 01 02 01 (PU, NNS, ZU iz splošnih sredstev) XX 01 02 02 (PU, LU, NNS, ZU in MSD na delegacijah) XX 01 04 yy – na sedežu – na delegacijah XX 01 05 02 (PU, NNS, ZU – za posredne raziskave) 10 01 05 02 (PU, NNS, ZU za neposredne raziskave) Druge proračunske vrstice (navedite) SKUPAJ 1,9 1,9 1,9 1,9 1,9 1,9 1,9 XX je zadevno področje ali naslov. Potrebe po človeških virih se krijejo z osebjem GD, ki je že dodeljeno za upravljanje ukrepa in/ali je bilo prerazporejeno znotraj GD, po potrebi skupaj z dodatnimi viri, ki se lahko pristojnemu GD dodelijo v okviru postopka letne dodelitve virov glede na proračunske omejitve. Opis nalog: Uradniki in začasni uslužbenci 1,9 (0,95 AD, 0.95 AST) Zunanji sodelavci 3.2.3Udeležba tretjih oseb pri financiranju –X V predlogu/pobudi ni načrtovano sofinanciranje tretjih oseb. –V predlogu/pobudi je načrtovano sofinanciranje, kot je ocenjeno v nadaljevanju: odobritve v mio. EUR (na tri decimalna mesta natančno) Leto

N Leto

N+1 Leto

N+2 Leto

N+3 Vstavite ustrezno število let glede na trajanje posledic (gl. točko 1.6) Skupaj Navedite organ, ki bo sofinanciral predlog/pobudo Sofinancirane odobritve SKUPAJ 3.3Ocenjene posledice za prihodke –X Predlog/pobuda nima finančnih posledic za prihodke. –◻ Predlog/pobuda ima finančne posledice, kot je pojasnjeno v nadaljevanju: za lastna sredstva, za razne prihodke. v mio. EUR (na tri decimalna mesta natančno) Prihodkovna proračunska vrstica Odobritve na voljo za tekoče proračunsko leto Posledice predloga/pobude Leto

N Leto

N+1 Leto

N+2 Leto

N+3 Vstavite ustrezno število let glede na trajanje posledic (gl. točko 1.6) Člen …………. Za razne namenske prejemke navedite zadevne odhodkovne proračunske vrstice.